पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर-आगरा नेशनल हाईवे 21 पर बीती रात पाडली मोड समलेटी के पास स्लीपर बस व पिकअप में भिड़ंत हो गई। हादसे में बस अनियंत्रित होकर पलट गई, लेकिन गनीमत रही कि कोई जनहानि नहीं हुई।महवा पुलिस के अनुसार जयपुर से उत्तर प्रदेश के एटा, मैनपुरी को जा रही स्लीपर बस की नेशनल हाईवे पर सब्जी से भरी पिकअप से भिड़ंत हो गई। भिड़ंत इतनी जबरदस्त थी कि पिकअप के परखच्चे उड़ गए, वहीं बस भी अनियंत्रित होकर सड़क किनारे पलट गई।
बस के पलटने पर उसमें सवार यात्रियों में चीख-पुकार मच गई। सूचना पर पहुंची महवा थाना पुलिस ने एक दर्जन यात्रियों को सामुदायिक स्वास्थ्य केंद्र में भर्ती कराया। जहां से प्राथमिक उपचार के बाद पांच यात्रियों को दौसा रेफर किया गया है। हादसे की सूचना पर पुलिस उपाधीक्षक हवा सिंह व थाना प्रभारी ने भी मौके पर पहुंच कर जायजा लिया। पुलिस ने क्रेन की सहायता से बस को हटवाकर यातायात सुचारू कराया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn